Komission tiedonanto Euroopan Parlamentille EY:n perustamissopimuksen 251 (2) artiklan toisen alakohdan nojalla neuvoston vahvistamasta yhteisestä kannasta ehdotukseen Euroopan parlamentin ja neuvoston direktiiviksi Euroopan yhteisön teillä liikennöivien hyötyajoneuvojen tienvarsitarkastuksista /* SEK/99/2064 lopull. - COD 98/0097 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 (2) artiklan toisen alakohdan nojalla neuvoston vahvistamasta yhteisestä kannasta ehdotukseen Euroopan parlamentin ja neuvoston direktiiviksi Euroopan yhteisön teillä liikennöivien hyötyajoneuvojen tienvarsitarkastuksista KOMISSION TIEDONANTO EUROOPAN PARLAMENTILLE EY:n perustamissopimuksen 251 (2) artiklan toisen alakohdan nojalla neuvoston vahvistamasta yhteisestä kannasta ehdotukseen Euroopan parlamentin ja neuvoston direktiiviksi Euroopan yhteisön teillä liikennöivien hyötyajoneuvojen tienvarsitarkastuksista 1. TAUSTAA 1. Komissio esitti ehdotuksen direktiiviksi yhteisön teillä liikennöivien hyötyajoneuvojen tarkastuksista tien varrella 11. maaliskuuta 1998 (KOM(1998)117-C4-0346/98-1998/0097(SYN)). 2. Neuvosto pääsi asiasta poliittiseen sopimukseen 17. kesäkuuta 1998. 3. Talous- ja sosiaalikomitea antoi myönteisen lausuntonsa 29. heinäkuuta 1998. 4. Euroopan parlamentti antoi lausuntonsa ehdotuksesta ensimmäisessä käsittelyssä 17. helmikuuta 1999. 5. Muutettu komission ehdotus toimitettiin muille toimielimille 15. lokakuuta 1999. 6. Neuvosto vahvisti yhteisen kantansa 2. joulukuuta 1999. 2. KOMISSION EHDOTUKSEN TAVOITE 2.1 Tällä ehdotuksella halutaan korvata direktiivi 96/96/EY, jossa säädetään vuosikatsastuksista, joissa hyötyajoneuvojen on käytävä katsastuslaitoksissa. Ehdotuksen tarkoituksena on ottaa käyttöön ilman ennakkovaroitusta tehtävät testit toisaalta siksi, että hyötyajoneuvojen kilometrimäärä vuodessa on hyvin korkea, ja toisaalta siksi, että tällaisilla tarkastuksilla voidaan havaita monia vikoja, jotka voidaan peittää vuosikatsastuksissa. Ehdotuksella parannetaan yhteisön teillä liikennöivien raskaiden hyötyajoneuvojen kuntoa ja siten edistetään tieturvallisuutta ja ympäristönsuojelua. 2.2 Tämän vuoksi muutetussa ehdotuksessa ehdotetaan seuraavia säännöksiä: i. Se koskee sekä matkustajien että rahdin kuljetukseen käytettävien hyötyajoneuvojen tienvarsitarkastusten sääntelykehystä, ja sen pääasiallisena tavoitteena on lisätä turvallisuutta ja edistää ympäristönsuojelua yhteisön tieliikenteessä. Sillä pyritään myös luomaan tasavertaiset toimintaedellytykset yhteisössä liikennöivien hyötyajoneuvojen kunnon suhteen estämällä vastuuttomia liikennöijiä yrittämästä saada kilpailuetua liikennöimällä epäasianmukaisessa kunnossa olevilla ajoneuvoilla. ii. Direktiivillä 96/96/EY [1] on jo varmistettu, että raskaat hyötyajoneuvot katsastetaan vuosittain katsastuksesta vastaavissa laitoksissa. Koska hyötyajoneuvoliikenne kuitenkin on yhä enemmän kansainvälistä ja koska monet raskaimmista ajoneuvoista ajavat 150 000 kilometriä vuodessa tai enemmänkin, vuotuinen katsastus tuskin riittää takaamaan, että yhteisön alueella liikennöivät hyötyajoneuvot ovat koko vuoden hyväksyttävässä kunnossa. [1] EYVL L 46, 17.2.1997, s. 1. iii. Ehdotuksessa vaaditaan jäsenvaltioita täydentämään vuotuista katsastusta ilman ennakkovaroitusta tehtävillä tarkastuksilla, joita on tehtävä edustavalle otokselle niiden teillä vuosittain liikkuvasta hyötyajoneuvokannasta. iv. Ehdotuksen mukaan komission yksiköt voivat tarkastella jäsenvaltioiden tienvarsitarkastuskäytäntöjen kattavuutta ja ominaisuuksia jäsenvaltioiden kahdesti vuodessa antamien kertomusten avulla, joista toimitetaan kappale myös neuvostolle ja Euroopan parlamentille. v. Mikäli katsastuksessa havaitaan, ettei ajoneuvo ole ehdotuksen teknisessä liitteessä esitettyjen kuntostandardien mukainen, ja sen katsotaan muodostavan vakavan vaaran matkustajilleen tai muille tienkäyttäjille, ajoneuvo voidaan määrätä välittömään ajokieltoon yleisillä teillä. vi. Hyötyajoneuvoille tehtävät ajoneuvon kunnon tienvarsitarkastukset voidaan yhdistää muihin tarkastuksiin, joilla valvotaan tieliikennesäännösten noudattamista. Tarkastuksista liikenteenharjoittajille ja viranomaisille koituvat kustannukset voidaan siten jakaa muiden valvontaohjelmien kanssa. vii. Tienvarsitarkastukset voivat toimia tehokkaasti, jos ne kohdistetaan niihin ajoneuvoihin, jotka voivat olla huonossa kunnossa. Ne ajoneuvot, joita ilmeisesti on hoidettu huonosti, olisi tarkastettava useammin kuin hyvin hoidetut. Tätä varten ehdotuksessa annetaan viranomaisille mahdollisuus ottaa kaikin puolin huomioon aikaisempien tarkastusten tulos. Ajoneuvo voidaan vapauttaa uudesta tarkastuksesta, jos se on läpäissyt tarkastuksen viimeisten kolmen kuukauden aikana. 3. YHTEISTÄ KANTAA KOSKEVAT HUOMAUTUKSET 3.1. Yleisiä huomioita Euroopan parlamentti hyväksyi komission ehdotuksen pääpiirteissään ensimmäisessä käsittelyssä. Parlamentti totesi, että yhteisön teillä liikkuvien raskaiden hyötyajoneuvojen kuntoa on parannettava ja täten edistettävä tieturvallisuutta ja ympäristönsuojelua. Se ehdotti tarkistuksia lähinnä ehdotustekstin selkiyttämiseksi ja laajentamiseksi. 3.2. Euroopan parlamentin ensimmäisessä käsittelyssä ehdottamat tarkistukset 3.2.1. Komission hyväksymät ja yhteiseen kantaan sisällytetyt tarkistukset Parlamentin ensimmäisessä käsittelyssä ehdottamista 17 tarkistuksesta komissio piti hyväksyttävinä tarkistuksia 1, 3, 4, 5, 6, 7, 9, 10, 11, 15 ja 17. Neuvosto hyväksyi niistä yhteiseen kantaansa seuraavat tarkistukset: - Tarkistus 1, jossa vaihdetaan johdanto-osan 8. kappaleessa sana "liikenteenharjoittajille" sopivammaksi sanaksi "yrittäjille". - Tarkistus 3, jossa lisätään 3 artiklan 2 kohtaan vaatimus, että tarkastuslomakkeet yhdenmukaistetaan kielivaikeuksien vähentämiseksi. - Tarkistus 4, jossa lisätään 3 artiklaan säännös, jonka mukaan tienvarsitarkastukset voidaan yhdistää muunlaisiin ajoneuvojen tai ajajan tarkastuksiin. Tämä muutos hyväksytään, koska tämä mahdollisuus sisältyi alkuperäiseen ehdotukseen, vaikkei siitä erikseen mainittu, ja neuvosto on hyväksynyt sen. - Tarkistus 6, joka lisää 4 artiklan 4 kohtaan vaatimuksen, että jäsenvaltioiden kertomukset direktiivin täytäntöönpanosta on toimitettava komission lisäksi Euroopan parlamentille. Neuvosto ja komissio pitävät lisäystä oikeana ja asianmukaisena. - Tarkistuksessa 7 vaaditaan jäsenvaltioita ottamaan huomioon aikaisempien katsastusten tulokset ja vapauttamaan ajoneuvo uudesta tarkastuksesta, jos se on läpäissyt tarkastuksen viimeisten kolmen kuukauden aikana. Sekä komissio että neuvosto pitävät tätä realistisena ja järkevänä säännöksenä. - Tarkistus 9 on lisäys 5 artiklaan, ja siinä vaaditaan, että kun ajoneuvon todetaan olevan kunnossa, tarkastuksen vaatima kesto jää mahdollisimman lyhyeksi. Neuvosto hyväksyi tarkistuksen. Tarkistuksessa ehdotettiin kuitenkin myös, että ajoneuvojen tarkastuksiin käytetyt ajat kirjattaisiin ylös ja niistä laadittaisiin tilastoja. Neuvosto ei hyväksynyt tätä ehdotusta. - Tarkistuksella 10 muutetaan 6 artiklan 1 kohtaa ehdottamalla, että jäsenvaltiot ilmoittavat toisilleen direktiivin täytäntöönpanosta katsastuslaitoksissa vastaavien yhteyshenkilöiden nimet. Tätä pidettiin hyödyllisenä lisävaatimuksena. - Tarkistuksella 11 muutetaan 6 artiklan 2 kohtaa varmistamalla, että jos ajoneuvo todetaan vialliseksi tienvarsitarkastuksessa, rikkoja voidaan asettaa syytteeseen sen jäsenvaltion lainsäädännön mukaisesti, joka suoritti tarkastuksen. Tätä kohtaa pidetään olennaisena direktiivin asianmukaisen toiminnan kannalta, ja komissio ja neuvosto hyväksyivät sen mielellään. - Tarkistuksilla 15 ja 17 lisätään vaatimus, että ajoneuvo hylätään, jos siinä todetaan dieselöljyvuoto. Tarkistuksessa otetaan huomioon moottoripyöräilijöiden turvallisuus, ja komissio ja neuvosto hyväksyivät sen mielellään. 3.2.2. Komission hyväksymät tarkistukset, joita ei ole sisällytetty yhteiseen kantaan Seuraavaa tarkistusta ei ole hyväksytty seuraavasta syystä: - Tarkistus 5 muuttaisi 4 artiklan 1 kohtaa niin, että jäsenvaltioiden olisi annettava tienvarsitarkastuksia koskevat suunnitelmansa komissiolle ennen niiden toteuttamista. Neuvosto katsoi, että tämä olisi liian byrokraattista ja direktiivin täytäntöönpano viivästyisi. 3.3. Yhteiseen kantaan on tehty seuraavat merkittävät muutokset verrattuna komission muutettuun ehdotukseen: Todella merkittäviä muutoksia ei ole. Yhteisessä kannassa on kuitenkin hiottu muutettua ehdotusta, ja siksi johdanto-osan kappaleiden ja artiklojen numerointi on muuttunut. Edellä 3.1 kohdassa mainitut Euroopan parlamentin tarkistukset, jotka komissio hyväksyi ja jotka on sisällytetty yhteiseen kantaan, ovat nyt seuraavissa yhteisen kannan johdanto-osan kappaleissa ja artikloissa: >TAULUKON PAIKKA> 4. PÄÄTELMÄT Yhteisessä kannassa otetaan huomioon kaikki komission hyväksymät Euroopan parlamentin tarkistukset lukuun ottamatta tarkistusta 5. Sekä Euroopan parlamentti että neuvosto tukevat ehdotusta pääpiirteissään. Euroopan parlamentin ehdottamat tarkistukset heijastavat kuitenkin yleistä pelkoa, että jäsenvaltiot eivät sovella direktiiviä samalla tavalla. Tarkistuksilla 2, 12 ja 13 halutaan tehdä ajoneuvontarkastajien koulutuksen, säännösten rikkomusten seuraamusten sekä teknisten ja inhimillisten voimavarojen yhdenmukaistamisesta edellytys direktiivin täytäntöönpanolle. Tarkistuksella 5 olisi vaadittu jäsenvaltioita toimittamaan tienvarsitarkastuksia koskevat suunnitelmansa komissiolle ennen niiden täytäntöönpanoa, ja osa tarkistusta 9 edellyttäisi tilastojen laatimista tarkastukseen käytettävästä ajasta ja riittävän hyväkuntoisiksi todetuille ajoneuvoille aiheutuvista viivästyksistä. Neuvosto ja komissio ymmärtävät toiveen yhdenmukaistaa menettelyjä (koulutusta, rangaistuksia, teknisiä ja inhimillisiä voimavaroja), mutta niiden mielestä olisi hankalaa ja poliittisesti mahdotonta pitää näiden toimenpiteiden yhdenmukaisuutta edellytyksenä direktiivin täytäntöönpanolle. Tarkastaessaan direktiivin täytäntöönpanoa komissio kuitenkin aikoo arvioida myös eri jäsenvaltioissa tarkastettavien ajoneuvojen osuutta ja tyyppejä, niiden läpäisy- ja hylkäämissuhdetta ja ajoneuvojen rekisteröintipaikkojen jakaumaa. Tämän jälkeen komissio tarkastelee kysymystä, onko sääntöjä vielä yhdenmukaistettava. Komissio antaa yhteisestä kannasta sen pääpiirteissä myönteisen lausunnon.